CELEX: 62008TN0409
Language: et
Date: 2008-09-24 00:00:00
Title: Kohtuasi T-409/08: 24. septembril 2008 esitatud hagi — El Fatmi versus nõukogu

22.11.2008   
            
            
               ET
            
            
               Euroopa Liidu Teataja
            
            
               C 301/54
            
         24. septembril 2008 esitatud hagi — El Fatmi versus nõukogu
   (Kohtuasi T-409/08)
   (2008/C 301/90)
   Kohtumenetluse keel: hollandi
   Pooled
   
      Hageja: Nouriddin El Fatmi (Vught, Madalmaad) (esindaja: advokaat G. Pulles)
   
      Kostja: Euroopa Liidu Nõukogu
   Hageja nõuded
   
               —
            
            
               Tuvastada, et määrus (EÜ) nr 2580/2001 ei ole kohaldatav ja/või otsus 2008/583/EÜ on tühine, niivõrd kui need kaks õigusakti puudutavad hagejat;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   Hageja palub Esimese Astme Kohtul tuvastada, et määrus (EÜ) nr 2580/2001 (1) ei ole tema suhtes kohaldatav, ja tühistada otsus 2008/583/EÜ (2), niivõrd kui see puudutab teda.
   Hageja väidab esiteks, et nõukogu tegutses vastuolus EÜ artikli 5 nõuetega. Hageja leiab, et nõukogul puudus pädevus, kuna puudub seos kolmandate riikide või ühisturuga.
   Teiseks ei anna EÜ artiklid 60, 301 ja 308 pädevust vaidlusaluse määruse andmiseks.
   Kolmandaks tegutses nõukogu vastuolus 27. detsembri 2001. aasta ühise seisukoha (3) artikli 1 lõikega 4 ning rikkus olulisi menetlusnorme ja ühenduse õiguse põhimõtteid, sh põhjendamiskohustust. Hageja on seisukohal, et esiteks ei ole siseriiklike otsuste puhul, millele nõukogu samuti tugineb, esiteks tegemist pädeva asutuse otsusega ühise seisukoha artikli 1 lõike 4 tähenduses ning teiseks kujutavad need endast otsuseid, mille on siseriiklik kohus apellatsiooniastmes tühistanud.
   Neljandaks rikkus nõukogu hageja põhiõigusi, eeskätt õigust era- ja perekonnaelule, õigust tõhusale kohtulikule kaitsele ning omandiõigust.
   
      (1)  Nõukogu 27. detsembri 2001. aasta määrus (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, lk 70; ELT eriväljaanne 18/01, lk 207).
   
      (2)  Nõukogu 15. juuli 2008. aasta otsus 2008/583/EÜ, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks otsus 2007/868/EÜ (ELT L 188, lk 21).
   
      (3)  Nõukogu 27. detsembri 2001. aasta ühine seisukoht terrorismivastaste erimeetmete rakendamise kohta (EÜT L 344, lk 93).